## El Consell autoritza un acord marc per al subministrament d’instruments per a endoscòpies als centres de la sanitat pública valenciana

*** El valor estimat del contracte és de 14,8 milions d’euros
* L’acord té una duració de dos anys, prorrogable fins a un màxim de 24 mesos**

El Consell ha autoritzat un acord marc per al subministrament d’instruments per a endoscòpies i aplicadors de clips als centres de l’àmbit de la sanitat pública valenciana per valor de 14.842.300 euros.

Este material, essencial per al tractament d’hemorràgies o per a la seua prevenció, és considerat d’ús habitual i necessari per a la prestació d’assistència sanitària als pacients de la sanitat pública valenciana.

Les endoscòpies estan indicades per al diagnòstic i tractament de diverses afeccions gastrointestinals. Estos procediments tenen diversos usos i el metge la pot indicar per a diagnosticar i tractar alguna malaltia, com a mètode preventiu o de seguiment.

Quant als aplicadors de clips són instruments mèdics que s’utilitzen en cirurgies per a ocloure estructures tubulars com ara vasos sanguinis o conductes.

La duració de l’acord marc és de dos anys prorrogable fins a un màxim de 24 mesos.

Esta licitació s’inclou en el pla d’actuació de la Conselleria de Sanitat a fi d’obtindre els millors preus, garantint la qualitat dels productes subministrats i al mateix temps la major equitat i eficiència de les compres públiques, dins de l’àmbit d’aplicació de la Llei 9/2027 de contractes del sector públic.

Fecha: 10/06/2025